Jarno Trulli

Jarno Trulli (sündinud 13. juulil 1974 Pescaras) on Itaalia endine Vormel 1 sõitja.

Karjäär
Trulli liitus F1 sarjaga 1997. aastal, asudes sõitma Minardi võistkonnas ja osaledes esimesel seitsmel GP-l. Seejärel avanes Panis' vigastuse tõttu vaba sõitjakoht Prostis, kus Trulli suutis osadel etappidel tulevikulootusena silma paista. Parimaks lõpptulemuseks jäi 4. koht Saksamaa GP-lt, ent eufooriat tekitas ta Austria GP-l, juhtides suure osa sõidust MM-tiitlipretendendi Jacques Villeneuve'i ees, kuni Prosti Mugeni mootor lõhkes.

1998. aasta oli raske: Prost oli üle läinud Peugeot' mootoritele ning terve hooaja jooksul ei suutnud Trulli kiirust leida. Trulli startis esikümnest vaid kahel etapil (Monacos ja Itaalias) ning hooaja ainus punktikoht, mis oli ka kogu võistkonnale ainukeseks punktiks, tuli Belgiast 6. koha näol.

1999. hooaeg oli suhteliselt tagasihoidlikule itaallasele karjääri lootustandvaim aasta. Prosti-Peugeot' konkurentsivõime oli paranenud, kuigi autot kimbutasid jätkuvalt tehnilised probleemid. Sellele vaatamata tuli rida esikümne stardikohti ning MM-i kokkuvõttes seitse punkti. Nürburgringi segastes ilmaoludes peetud sõidus tuli aga karjääri esimene pjedestaalikoht – teine. Trullil õnnestus sõlmida järgmiseks aastaks leping Jordan-Mugen Hondaga – tolle hooaja kolmanda võistkonnaga.

2000. hooaja eel olid lootused suured, ent Jordani rohkete tehniliste probleemide tõttu jäid laeks kuus punkti ning 10. koht MM-i kokkuvõttes. Jordan oli siiski mõistagi tugevam masin kui Prost ning üksikutel etappidel õnnestus Trullil ka silma paista – nii Monacos kui Belgias võitles itaallane poodiumikoha eest, ent oli sunnitud katkestama. Ka Hockenheimis sõitis Trulli suure osa sõidust 3. kohal, kuid stop & go penalti jättis ta lõpuks 9. kohale.

2001. aastast lootis eelmisel hooajal tootjates vaid 6. koha saanud Jordani võistkond rohkemat – oli ju just sõlmitud ka uus mootorileping Hondaga. Aasta esimene kolmandik oli paljulubav, ent seejärel nurjus aasta taas tehniliste probleemide tõttu, mille pärast itaallane vahepeal kümne sõidu jooksul koguni üheksal juhul oli sunnitud rajaperve jääma. Kõigest hoolimata senise karjääri parim resultaat – 12 punktiga MMi 9. koht.

2002. aastaks õnnestus itaallasel langevast Jordanist pääseda tugevnevasse Renault'sse. 2001. aastal veel Benettoni nime all vaevaliselt esinenud võistkond oli sel hooajal kujunenud tugevuselt neljandaks jõuks, ent ikka ei tahtnud Trullit kimbutanud tehnilised probleemid kuhugi kaduda. MM-i kokkuvõttes veel üks samm edasi – 8. koht, ehkki punkte kogunes sedakorda vaid üheksa.

2003. aastaks tegi Renault tugeva hüppe nii konkurentsivõimes kui vastupidavuses, ent taas jäid suured tulemused saavutamata ja sedakorda tabasid itaallast hoopis uut laadi äpardused. Nii oli just tema kvalifikatsiooniringi ajal vihmasadu tugevaim ja sattus ta kahel korral stardiavariisse. Et potentsiaali on, näitas Suurbritannia GP esimesed kümme ringi, mida Trullil juhtida õnnestus, kuni sõidu lõpuks 6. kohale taanduda tuli. MM-i kokkuvõttes taas 8. koht sedakorda uue punktisüsteemi alusel 33 punktiga.

2004. hooaega alustas Trulli juba kolmandat aastat järjest Renault's ning hooaja esimene pool oli üle ootuste hea. Stabiilsete punktikohtade seas õnnestus Monacos ka karjääri ainus võit vormistada. Prantsusmaa GP-l lasi Trulli viimase ringi viimases kurvis mööda Rubens Barrichello, ning Trulli vallandati tiimist. Samas aga oli juba leping Toyotaga taskus, kus Trulli sõitis hooaja viimased kaks etappi – küll edutult. Siiski MM-i kokkuvõttes karjääri parim resultaat – 46 punktiga kuues koht.

2005. aasta esimene pool kujunes jällegi väga heaks, kuivõrd Toyota konkurentsivõime osutus oodatust tugevamaks. Kolm poodiumikohta hoidsid itaallast mõnda aega ka MM-i üldarvestuses esikolmikus, ent jälle ebaõnnestus hooaja lõpp ning 43 kogutud punktiga tuli taanduda 7. kohale.

2006. hooaeg algas omaaegse hukkunud soome tsiklisõitja Jarno Saarineni järgi pandud eesnimega itaallasele kesiselt ning oma esimesed punktid saavutas ta alles hooaja üheksandal etapil Kanadas. Kaks etappi varem välja toodud uus TF106B mudel sobis aga Trullile senisest hooaja alguses kasutatud TF106 mudelist enam ning hooaja lõpuks oli itaallane jõudnud koguda 15 punkti, mis paigutas ta üldarvestuse 12. reale. Hooaja jooksul sai selgeks ka Trulli tulevik F1-s, kui Toyota pikendas temaga lepingut 2009. aasta lõpuni.

2007. aastal jätkus loodetud tõusu asemel langus, kui Trulli kogus aastaga vaid 8 punkti, platseerudes MM-i üldarvestuses 13. kohale. Hooaja algus oli paljulubaval, kui Malaisia ja Bahreini GP-delt tulid 7. kohad, ent ülejäänud hooaja käigus õnnestus itaallasel punktikohale jõuda vaid kahel osavõistlusel – USAs 6. ja Brasiilias 8. koha näol.

2008. aasta on Trullile Toyota roolis neljas ning hooaja algus tõi üle hulga aja oodatud tõusu, kulmineerudes Malaisia GP-l saavutatud 4. kohaga, mille jätkuks tuli Bahreinist kuues koht. Viie etapi järel asub Trulli 9 punktiga punktitabelis 8. kohal.

2009. aastal sai ta 32,5 punktiga kaheksanda koha.

Aastal 2010 liitus ta Lotus Racingu meeskonnaga. Ta ei saanud ühtki punkti ja jäi 21. kohale.

Tulemused
 Aasta Meeskond 1 2 3 4 5 6 7 8 9 10 11 12 13 14 15 16 17 18 19 Punktid Koht1997 Minardi AUS9 BRA12 ARG9 SMRDNS MONkatk. ESP15 CANkatk315. Prost FRA10 GBR8 GER4 HUN7 BEL15 ITA10 AUTkatk  LUX   JPN   EUR  1998 Prost AUSkatk BRAkatk ARG11 SMRkatk ESP9 MONkatk CANkatk FRAkatk GBRkatk AUT10 GER12 HUNkatk BEL6 ITA13 LUXkatk JPN12 1 16. 1999 Prost AUSkatk BRAkatk SMRkatk MON7 ESP6 CANkatk FRA7 GBR9 AUT7 GERkatk HUN8 BEL12 ITAkatk EUR2 MALDNS JPNkatk 7 11. 2000 Jordan AUSkatk BRA4 SMR15 GBR6 ESP12 EURkatk MONkatk CAN6 FRA6 AUTkatk GER9 HUN7 BELkatk ITAkatk USAkatk JPN13 MAL12 6 10. 2001 Jordan AUSkatk MAL8 BRA5 SMR5 ESP4 AUTkatk MONkatk CAN11 EURkatk FRA5 GBRkatk GERkatk HUNkatk BELkatk ITAkatk USA5 JPN8 12 9. 2002 Renault AUSkatk MALkatk BRAkatk SMR9 ESP10 AUTkatk MON4 CAN6 EUR6 GBRkatk FRAkatk GERkatk HUN8 BELkatk ITA4 USA5 JPNkatk 9 8. 2003 Renault AUS5 MAL5 BRA8 SMR13 ESPkatk AUT8 MON6 CANkatk EURkatk FRAkatk GBR6 GER3 HUN7 ITAkatk USA4 JPN5 33 8. 2004 Renault AUS7 MAL5 BHR4 SMR5 ESP3 MON1 EUR4 CANkatk USA4 FRA4 GBRkatk GER11 HUNkatk BEL9 ITA10  CHN  46 6. Toyota JPN11 BRA12 2005 Toyota AUS9 MAL2 BHR2 SMR5 ESP3 MON10 EUR8 CANkatk USADNS FRA5 GBR9 GER14 HUN4 TUR6 ITA5 BELkatk BRA13 JPNkatk CHN15 43 7. 2006 Toyota BHR16 MAL9 AUSkatk SMRkatk EUR9 ESP10 MON17 GBR11 CAN6 USA4 FRAkatk GER7 HUN12 TUR9 ITA7 CHNkatk JPN6 BRAkatk 15 12. 2007 Toyota AUS9 MAL7 BHR7 ESPkatk MON15 CANkatk USA6 FRAkatk GBRkatk EUR13 HUN10  TUR16 ITA11 BEL11 JPN13 CHN13BRA8  8 13. 2008 Toyota AUSkatkMAL4BHR6ESP8 TUR10 MON13CAN6 FRA3GBR7 GER9HUN7EUR5 BEL16 ITA13 SINkatkJPN5 CHNkatkBRA8 31 9. 2009 Toyota AUS3MAL4 CHNkatk BHR3 ESPkatk MON13 TUR4GBR7 GER17HUN8 EUR13 BELkatk ITA14 SIN12 JPN2 BRAkatk ABU7  32,5 8. 2010 Lotus Racing BHR17 AUSei startinud MAL17 CHNkatk ESP17 MON15 TURkatk  CANkatk EUR21 GBR16 GERkatk HUN15 BEL19 ITAkatk SINkatk JPN13 KORkatk BRA19 ABU21 0 21. 2011 Team Lotus AUS13 MALkatk CHN19 TUR18  ESP18 MON13 CAN16 EUR20 GBRkatk GER– HUNkatk BEL14 ITA14 SINkatk JPN19 KOR17 IND19 ABU18 BRA18 0 21.

 Välislingid 

 Jarno Trulli koduleht (inglise keeles)



Kategooria:Itaalia Vormel 1 piloodid
Kategooria:Itaalia motosportlased
Kategooria:Sündinud 1974